**Iubita mea**

*Casian Maftei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubita mea e ca o insulă în vânt...

Când râde, răscolește brazde de pământ

Pe sub copitele puilor de buburuză;

Ea cade, totdeauna, ca o frunză,

pe orice fel de apă i-ar ieși în cale,

Și nu-și arată ramurile sale,

Decât arar, și-atunci cu mare gust,

Ca strugurii sub brumă, plini de must...

Ea strânge laude și-mparte daruri.

O vezi ades, pe sub măslini, și pruni, și lauri,

Și galopează despletită, înspre cornul Lunii,

Ca să surâdă-n noapte, peste coama lumii,

Și ochii-i negri strălucesc ca focul,

Și sar scântei și se aprinde locul,

În care își primește, sărmanul chip de lut,

O strângere de mână și ultimul sărut...